වතුපාලක එච්.ඩී. තෝමස් යටතේ පුහුණුව ලැබුවේය. එහෙත් ටික කලකදී වතු සේවය ඔහුට එපාවිය. එයට හේතුව වතු කම්කරුවන්ට කරන අඩන්තේට්ටම්ය. අකාරුණික සැලකීම්ය. වතුපාලකයා වත්තේ ලැයිම් කාමරවලට ගොස් වැඩට එන්නට යැයි කම්කරුවන්ට බලකළේය. තරවටු කළේය. එහෙත් ඔවුන් මැලේරියාවෙන් දරුණු ලෙස රෝගාතුර වී සිටියෝය. ඔවුන්ට ආහාරපාන බෙහෙත් හේත් පවා තිබුණේ නැත. මැලේරියාව උත්සන්න වීම නිසා ඔවුන්ට ඇවිදගැනීමටවත් නොහැකිව තිබුණි. එහෙත් පාලකයා ඒ ගැන තැකුවේ නැත. වතු පාසල්වල ළමයින්ටත් ඔහු බලකළේය. ලිවීම, කියවීමට වඩා තේදළු කැඩීම හොඳ බව ඔහු කීවේය. ඔහු ක්‍රියා කළේ ඉතාම අමානුෂික ලෙසටය.
ඔවුන් දරුණු ලෙස රෝගාතූර වී සිටියේ කුමන රෝගයෙන්ද?
මැලේරියාවෙන්